Lovotis
Lovotis (Russice Ловать) est flumen in regione Vitebscensi Rutheniae Albae et in regionibus Pscoviensi et Novogardiensi Russiae. Circiter 530 chm patet et in Ilmenum lacum effunditur. Per silvam in maxima parte longitudinis aquas fert. Magni Luki et Chelma urbes ad Lovotim flumen stant. Ab antiquitate Lovotis pars itineris a Varegis ad Graeciam fuit, ut in Chronica Nestoris dicitur; tractus navium e Lovoti in Danaprim agebat.